भारत-पाक मैच देखने नहीं जाएं प्रधानमंत्री : स्वामी  
उन्होंने कहा कि मैच वाले दिन ही सुबह में प्रधानमंत्री एनएसजी की स्थापना दिवस के समारोह में भी शामिल होने वाले हैं।
जनता पार्टी के अध्यक्ष सुब्रह्मन्यम स्वामी ने कहा है प्रधानमंत्री मनमोहन सिंह को मोहाली में भारत और पाकिस्तान के बीच होने वाला विश्व कप सेमीफाइनल मैच देखने नहीं जाना चाहिए। उन्होंने कहा है कि इससे भारतीय खिलाड़ियों पर अतिरिक्त दबाव पड़ेगा।  स्वामी ने कहा, मुंबई पर हुए हमलों में हमने पाकिस्तान को दोषी बताया है और ऐसे में पाकिस्तान के नेताओं के साथ मंच साझा करना शहीद हुए एनएसजी जवानों के साथ धोखा होगा। उन्होंने कहा कि मैच वाले दिन ही सुबह में प्रधानमंत्री एनएसजी की स्थापना दिवस के समारोह में भी शामिल होने वाले हैं।  गौरतलब है कि प्रधानमंत्री ने पाकिस्तानी नेताओं को 30 मार्च को होने वाले इस मैच को देखने के लिए आमंत्रित किया है। स्वामी ने प्रधानमंत्री को सुझाव दिया है कि वह इस मैच की विजेता टीम को अपने आवास पर बुला सकते हैं।